stanford-oval/wikipedia huggingface dataset:
Roskasakki
Juoni lyhyesti

Sarja alkaa, kun Julian ja Ricky palaavat vankilatuomion jälkeen kotikulmilleen. Julian aikoo tuomionsa jälkeen ryhdistäytyä, mutta Rickyllä on vaikeuksia jättää entistä pikkurikollisen elämäänsä. Koska pojat elävät tiiviissä yhteisössä, Rickyllä on taipumus saada Julian ja muut ystävänsä vaikeuksiin tempauksillaan. Bubbles on Rickyn ja Julianin lapsenmielinen mutta uskollinen ystävä. Kolmikon yhteinen ongelma on kuitenkin pahatapainen Cyrus, joka on noussut Rickyn ja Julianin vankilassaolon aikana asuntovaunukylän öykkäriksi.
Cyrus on lopulta vain pikkutekijä, jonka Julian ja Ricky pystyvät hoitelemaan tyylillään. Todellisena piikkinä kaverusten lihassa on entinen poliisi Jim Lahey, joka on yhteisön järjestyksenvalvoja ja asuntovaunukylän omistajan entinen aviomies. Erityisesti Rickyn elinkeinot, kuten marijuanan viljely ja myynti, varkaudet sekä varastetun tavaran välittäminen aiheuttavat Laheylle päänvaivaa. Lahey ja hänen idioottiapulaisensa Randy ottavatkin tuon tuosta yhteen Julianin, Rickyn ja Bubblesin kanssa.
Aiheesta muualla

Sarjan kotisivut (englanniksi)
Roskasakki Internet Movie Databasessa (englanniksi)
Sannamaija Pekkarinen

Sannamaija Katriina Pekkarinen (s. 11. toukokuuta 1980 Viitasaari) on suomalainen näyttelijä. Hänet tunnetaan parhaiten Salatut elämät -saippuasarjan Heli Sievisenä, joka oli mukana sarjassa vakituisesti vuosina 2004–2007 ja 2009–2011 sekä pikavierailulla keväällä 2012, syksyllä 2014 ja keväällä 2015.
Pekkarinen palasi Salatut elämät -sarjaan syksyllä 2009 oltuaan poissa pari vuotta. Heli Sievinen poistui sarjasta jälleen keväällä 2011, mutta vieraili sarjassa lyhyen ajan keväällä 2012 vanhempiensa Paulan ja Lassen polttareissa sekä häissä. [lähde? ]
Pekkarinen esiintyi kesällä 2007 Karstulan kesäteatterissa Emmauksen tiellä -näytelmässä. [lähde? ]
Filmografia

| Ilmestymisvuosi/ Ensiesiintyminen | Nimi | Tyyli | Rooli |
| --- | --- | --- | --- |
| 2004–2007, 2009–2011, 2012, 2014, 2015 | Salatut elämät | Televisiosarja | Heli Sievinen |
| 2005 | Submarine | Televisiosarja | Sannamaija Pekkarinen |
| 2019 | Pihlajasatu | Televisiosarja | Heli Sievinen |
Aiheesta muualla

Sannamaija Pekkarinen Internet Movie Databasessa. (englanniksi)
Serapion Aleksandrialainen

Serapion Aleksandrialainen (m.kreik. Σεραπίων ὁ Ἀλεξανδρεύς, Serapiōn ho Aleksandreus) oli antiikin kreikkalainen lääkäri noin 300 eaa. Hän oli empiirisen koulukunnan perustajia yhdessä Filinos Koslaisen kanssa.
Sandra Gould

Sandra Gould (1966)
Sandra Gould (23. heinäkuuta 1916 – 20. heinäkuuta 1999) oli yhdysvaltalainen näyttelijä.
Gould syntyi Brooklynissä, New Yorkissa. Hänellä oli sivuosia lukuisissa elokuvissa 1940-luvulta lähtien. Parhaiten hänet muistetaan Gladys Kravitzin roolista sarjassa Vaimoni on noita, jota esitettiin vuoteen 1972 saakka. Hän vieraili myös useissa muissa televisiosarjoissa, kuten I Love Lucyssa.
Gould kirjoitti kaksi kirjaa: Always Say Maybe ja Sexpots and Pans. Hän kuoli sydänleikkausta seuranneeseen aivoverenkiertohäiriöön 82-vuotiaana.
Selånger

Selångerin kirkonkylä vuonna 1988.
Selånger on Ruotsissa Medelpadin maakunnassa sijaitseva taajama ja kirkonkylä, joka kuuluu Sundsvallin kuntaan. Vuoteen 1971 asti se oli Selångerin kunnan keskustaajama. Selånger sijaitsee noin 5 kilometriä Sundsvallin keskustan länsipuolella. Vuonna 2018 Selångerissa oli 332 asukasta.
Aiheesta muualla

Kuvia tai muita tiedostoja aiheesta Selånger Wikimedia Commonsissa
Sandra Hansson

| Sandra Hansson |
| --- | --- |
 Sandra Hansson 25. lokakuuta 2013
Henkilötiedot
Syntynyt: 2. huhtikuuta 1980 Bäckefors, Bengtsfors, Ruotsi
Kansalaisuus:   Ruotsi
Uran tiedot
Seura:  Uddevalla IS
Laji:  maastohiihto
Sandra Hansson (s. 2. huhtikuuta 1980 Bäckefors, Bengtsfors, Ruotsi) on ruotsalainen uransa päättänyt maastohiihtäjä. Hän on voittanut Vaasahiihdon naisten sarjan vuosina 2008 ja 2009. Hansson kilpaili Uddevalla IS-seurassa.
Selçuk İnan

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Selçuk İnan
Syntymäaika: 10. helmikuuta 1985 (ikä 39)
Syntymäpaikka: İskenderun, Turkki
Pelipaikka: keskikenttäpelaaja
Pituus: 182 senttimetriä
Seura
Seura: Galatasaray
Pelinumero: 8
Junioriseurat
1999–2000: Karaağaçspor
2000–2002: Dardanelspor
Seurat
| Vuodet | Seura | O | (M) |
| 2002–2005 | Dardanelspor | 76 | (6) |
| 2005–2008 | Manisaspor | 75 | (11) |
| 2008–2011 | Trabzonspor | 93 | (7) |
| 2011– | Galatasaray | 64 | (17) |
Maajoukkue
| 2007– | Turkki | 61 | (8) |
 Seurajoukkueuran tilastot kattavat vain kansalliset sarjat, päivitetty 13. huhtikuuta 2013.  Maajoukkueuran tilastot päivitetty 10. tammikuuta 2019.
Selçuk İnan (s. 10. helmikuuta 1985 İskenderun, Turkki) on turkkilainen jalkapalloilija. Hän edustaa turkkilaista Galatasarayta ja on pelipaikaltaan keskikenttäpelaaja.
İnan siirtyi vuonna 2011 istanbulilaiseen Galatasarayhin.
İnan on vuodesta 2007 alkaen pelannut Turkin maajoukkueessa 61 ottelua ja tehnyt niissä kahdeksan maalia.
Aiheesta muualla

Wikimedia Commonsissa on kuvia tai muita tiedostoja aiheesta .
Selçuk İnanin tilastot National Football Teams -sivustolla (englanniksi)
Samsung Galaxy S6 Edge

| Samsung Galaxy S6 Edge |
| --- | --- |

Valmistaja:  Samsung Electronics
Julkaistu:  maaliskuu 2015
Käyttöverkot:  4G (LTE Cat. 6 300/50 Mbps) 3G (HSPA+ 42 Mbps): 850/900/1900/2100 MHz 2.5G (GSM/GRPS/EDGE): 850/900/1800/1900 MHz
Mitat:  142,1 x 70,1 x 7 mm
Paino:  132 g
Näyttö:  5,1" Quad HD Super AMOLED-kosketusnäyttö
Näytön kuvatarkkuus:  1 440 x 2 560
Suoritin:  (4 x 2.1 GHz Cortex-A57 & 4 x 1.5 GHz Cortex-A53) Octa core
Muisti:  3 Gt RAM-muistia 32 Gt/ 64 Gt/ 128 Gt sisäinen muisti
Kamera:  16 MP takakamera / 5 MP etukamera
Radio:  FM-radio
Musiikkisoitin:  on (Samsung Music)
Käyttöjärjestelmä:  Android 5.2 (2015) → Android 7.0 (2017)
Tiedonsiirto:  USB, Bluetooth, NFC
Liitännät:  Wi-Fi, NFC, Bluetooth, USB, Langaton lataus
Muuta:  esiteltiin yhdessä Galaxy S6:n kanssa
Infobox OKNimi-testi OK: 
Samsung Galaxy S6 Edge on Samsung Electronicsin maaliskuussa 2015 julkaisema älypuhelin. Puhelin esiteltiin yhdessä Samsung Galaxy S6:n kanssa Barcelonan MCW-messuilla. Puhelimessa on Androidin 7.0 Nougat vuonna 2017 Puhelimesta tekee erikoisen se, että siinä on sivuille asti ylettyvä kaareva näyttö, jolla voi hyödyntää useita toimintoja samanaikaisesti.
Puhelimen kaareva näyttö on 5,1 tuuman Gorilla-lasista valmistettu Quad HD -kosketusnäyttö, sen mitat ovat 142,1 x 70,1 x 7,0 millimetriä ja paino 132 grammaa. Tallennustilaa on saatavilla 32, 64 tai 128 gigatavua. Puhelimen takakuori on ensimmäistä kertaa Samsungissa valmistettu lasista.
Samsung Galaxy S7

| Samsung Galaxy S7 |
| --- | --- |

 Galaxy S7 (vasemmalla) ja Galaxy S7 Edge (oikealla)
Valmistaja:  Samsung Electronics
Julkaistu:  maaliskuu 2016
Käyttöverkot:  4G (LTE Cat. 9 450/50 Mbps) 3G (HSPA+ 42 Mbps): 850/900/1700/1900/2100 MHz 2.5G (GSM/GRPS/EDGE): 850/900/1800/1900 MHz
Mitat:  142,4 x 69,6 x 7,9 mm
Paino:  152 g
Näyttö:  5,1" Quad HD Super AMOLED-kosketusnäyttö
Näytön kuvatarkkuus:  1440 x 2560 pikseliä,  534 ppi
Suoritin:  Snapdragon 820/Exynos 8890
Muisti:  RAM-määrä 
Keskusmuisti:  4 Gt
Flash-muisti:  32/64 Gt
Takakamera:  12 megapikseliä
Etukamera:  5 megapikseliä
Radio:  FM-radio
Musiikkisoitin:  on
Käyttöjärjestelmä:  Android 7.0 "Nougat", päivitettävissä Android 8.0 "Oreo" -versioon
Liitännät:  Wi-Fi, NFC, Bluetooth, USB
Muuta:  IP68 -luokitus
Infobox OKNimi-testi OK: 
Samsung Galaxy S7 on Samsung Electronicsin maaliskuussa 2016 julkaisema älypuhelin. Galaxy S7 esiteltiin Barcelonan MWC-messuilla 21. helmikuuta 2016.
Galaxy S7 perustuu edellisenä vuonna esiteltyyn Galaxy S6-malliin, johon verrattuna S7-mallissa on jälleen aiemmasta Galaxy S5-mallista tutut IP-luokitus ja laajennettava tallennustila. Akun kapasiteetti on 3 000 mAh, Galaxy S7 Edge-mallissa 3 600 mAh. Akku ei ole käyttäjän itse vaihdettavissa.
Sensuuri Itä-Saksassa

Tämä artikkeli käsittelee sensuuria Itä-Saksassa sen olemassaolon aikana eli vuosina 1949−1990. Kuten useat neuvostomaat ennen Berliinin muurin murtumista, myös Itä-Saksa toteutti laajamittaista sensuuria.
Itä-Saksan alkuperäinen perustuslaki ei mahdollistanut lehdistön sensuuria. Lain 9 artiklan 2 osassa mainittiin "median sensuuria ei tule tapahtua". Tämä kohta poistettiin vuoden 1968 uudistuksessa ja siitä tuli lain 27 artikla:
"Jokaisella kansalaisella on oikeus vapaasti ja julkisesti ilmaista mielipiteensä, noudattaen perustuslain periaatteita".
"Lehdistön, radion ja television vapaus taataan".
Huolimatta tästä koko Itä-Saksan historian ajan tapahtui sekä virallista, että epävirallista sensuuria, joka kuitenkin väheni ajan kuluessa. Johtuen siitä, että Itä-Saksassa oli käytännössä yksipuoluejärjestelmä, oli lehdistö ja media ylipäätään hallitsevan puolueen päätösten alaisena.
Huolimatta siitä, että tilanne oli ristiriidassa perustuslain kanssa, pystyi hallinto toteuttamaan sensuuria hyödyntäen perustuslain mainintaa "...noudattaen perustuslain periaatteita". Tämän nojalla sensuuria toteutettiin vetoamalla esimerkiksi kansalliseen turvallisuuteen tai yleiseen siveellisyyteen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Censorship in East Germany
Sallan kansantalo

| Sallan Kansantalo |
| --- | --- |
 Talo vuoden 1963 laajennuksen jälkeen
Sijainti:  Salla
Purkuvuosi:  noin 2010
Omistaja:  Sallan Järjestöyhdistys
Runkorakenne:  puu
Julkisivumateriaali:  lauta/tiili
Huoneistoala:  650 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sallan Kansantalo oli Sallan kunnan keskustassa sijainnut työväentalo.
Historiaa

Talkoilla rakennettu Sallan Kansantalo valmistui 1952. Talon laajennus siipirakennuksella valmistui 1963. Molemmat osat on suunnitellut rakennusmestari Olavi Nurmi. Lisärakentamisen yhteydessä uusittiin ikkunat ja vanhan puolen lattia. Vuonna 1986 paneloitiin kahvilan seinät ja uusittiin uuden puolen lattia. Vuonna 1997 lattia uusittiin uudelleen.
Rakennus

Alkuperäinen osa on ollut puurunkoinen lautavuorattu kaksikerroksinen rakennus, jossa katteena oli huopakate. Laajennusosa on ollut tiilivuorattu, peltikatteinen ja yksikerroksinen. Talossa oli eteinen, sali, näyttämö, kahvio, joka toimi oleskelutilana ennen laajennusta. Ensimmäisessä kerroksessa on  huoneen ja keittiön asunto ja yläkerroksessa kaksi majoitukseen käytettyä huonetta. Vanhan puolen kellarissa on ollut ns. bändihuone. Talo on sijainnut 8 500 m²:n tontilla, ja sen huoneistoala oli 650 m².
Toimintaa

Sallan Järjestöyhdistys vuokrasi taloa Sallan kunnalle ainakin vuoteen 2000 asti.
Talo on purettu noin vuonna 2010.
Sekuli

Sekuli on sekavilja eli seosvilja, joka saadaan aikaan viljelemällä yhdessä vähintään kahta viljakasvia. Väkirehun aikaansaamiseksi ohraan tai kauraan on sekoitettu valkuaispitoista hernettä, virnaa tai peltopapua. Perustana sekulin viljelylle on, että kasvilajit täydentävät toisiaan esimerkiksi ravinteiden otossa, kuivuudenkestossa ja korren vahvuudessa.
Aikaisemmin viljeltiin sekulina enemmän ohraa (1/3) ja kauraa 2/3), ja satoa käytettiin sekä ihmisten ruokaviljana että karjan väkirehuina. Myöhemmin ruvettiin runsaammin valkuaista sisältävän väkirehun saamiseksi viljelemään rehuherneitä sekaisin kauran kanssa. Sekulin etuja on se, että sään kannalta epäedullisina vuosina toiset kasvilajit kestävät paremmin kuin toiset; haittana on, että jos sekulia kypsytetään, eri kasvilajit kypsyvät eri aikoina.
Valkuaispitoista kasvia lisätään siemensekoitukseen 20–30 prosenttia. Suomen peltopinta-alasta oli sekulilla vuonna 1925 noin 0,5 prosenttia.
Nykyään kauran ja herneen seoksesta, jota niitetään tuorerehuksi karjalle, käytetään nimitystä vihantarehu.
Satakunnan karhu

| Satakunnan karhu |
| --- | --- |

Nimi:  Satakunnan karhu
Tekijä:  Emil Cedercreutz
Valmistumisvuosi:  1938
Taiteenlaji:  Julkinen taide
Teostyyppi:  Patsas
Materiaali:  Pronssi
Sijainti:  Raatihuoneenpuisto, Suomi
Koordinaatit:  61°29′21″N 21°47′38″E﻿ / ﻿61.4893°N 21.7939°E﻿ / 61.4893; 21.7939
Satakunnan karhu (tunnetaan myös nimellä Karhu tai Porin Karhu) on kuvanveistäjä Emil Cedercreutzin suunnittelema veistos, joka sijaitsee Porin raatihuoneen edustalla.
Veistos pystytettiin Hallituskadun ja Raatihuoneenpuiston erottavalle kivimuurille vuonna 1938. Porilaiset opiskelijat lakittavat patsaan vappuna.
Pronssiin valettua pienoismallia Satakunnan karhusta on jaettu vuodesta 2004 Elokuva-Finlandia –palkintona.
Karhuveistoksen versiot

Cedercreutz valmisti ensimmäisen karhuveistoksen Porin raatihuoneen puistoon vuonna 1913. Kipsistä valmistettu Maakarhu oli asetettu kävelemään raatihuoneen rinnettä. Vuonna 1914 Cedercreutz korvasi kipsisen Maakarhun terrastista valmistetulla istuvalla karhunpennulla, joka sijoitettiin Porin raatihuoneen edustan kivikaiteelle.
Vuonna 1930 Cedercreutz tarttui uudestaan Karhu-aiheeseen muovaillen useita karhuveistoksia. Porin kaupunginhallitus tilasi Cedercreutzilta vuonna 1936 valmistuneen pienoisveistoksen mukaisen karhun Raatihuoneen puistoon. Kyseinen karhuveistos oli ensimmäinen, joka oli kaupungin tilaama.
Kolmas karhuveistos paljastettiin Pori-Haapamäki radan vihkiäisjuhlallisuuksissa vuonna 1938. Satakunnan Kansa uutisoi veistoksesta: ”Raatihuoneen pylvään päähän nostettiin eilen uusi vaskinen karhu entisen terrastista (keinokivestä) tehdyn karhun penikan sijaan. Uusi vaskikarhu on olemukseltaan jäykkä ja vakaa, ei semmoinen iloinen veitikka kuin pentukarhu oli. Vaskikarhu on kuvanveistäjä Emil Cedercreutzin työtä niin kuin sen edeltäjäkin oli. Kaupunginhallituksen asettama rautatiejuhlatoimikunta on sen taiteilijalta tilannut juhlistamaan osaltaan kaupunkia ensi lauantain rautatievierailussa ja sitten tietysti seisomaan edelleen vartiopaikallaan”.
Aiempien karhuveistosten kohtalo

Ensimmäinen karhuveistos, Maakarhu, on hävinnyt ja on mahdollista että Cedercreutz tuhosi veistoksen, kuten taiteilijalla oli tapana tehdä teoksille, joista ei pitänyt. Maakarhun korvannut karhunpentuveistos taas siirrettiin Satakunnan Kansan mukaan vuonna 1938 Vesitorninpuistoon ja edelleen Koulukadun puiston kautta 1960-luvun alussa Keskuspuistoon. Siellä se Satakunnan Kansassa 18. toukokuuta 1979 julkaistun artikkelin mukaan rusikoitiin niin huonoon kuntoon, että patsas vietiin kaupungin varastoon ja lopulta torsona kaatopaikalle. Patsaan kurjaa kohtaloa kritisoitiin julkisuudessa jälkikäteen.
Karhu Satakunnan symbolina

Juhana-Herttua loi lähtökohdan karhu-symboliikalle vuonna 1558 antaessaan perustamalleen kaupungille nimen Björneborg (Pori) eli Karhulinna. Juhana Herttuan vaakunassa miekkaa pitelevä, kahdella jalalla seisova karhu symboloi ”Pohjois-Suomea” eli Satakuntaa, ja sen on tulkittu symboloivan herttuakunnan pohjoisosien villiä luontoa.
Tavallinen kansa ei vielä 1800-luvulla tuntenut Satakunnan vaakunaa, vaikka sen historia ulottui 1500-luvulle asti, sillä se oli niin harvoin nähtävillä. 1870-luvulla Satakunnan Maanviljelysseura alkoi käyttää Satakunnan vaakunaa vuosijuhlissaan ja karhuaihe alettiin kytkeä maanviljelykseen. Juhalassa vaakunan alle oli ripustettu vaate, jossa luki ”Edistyköön Suomen maanviljelys”. Vaakunan ja iskulauseen yhdistyessä karhusymboli sai uuden merkityksen: ”Näiden sanain yläpuolella seisoi karhu, metsän kuningas kahdella jalalla ja miekka kädessä Satakunnan vaakunassa kehoittamassa kokoontuneita maanviljelijöitä: kaatakaatte, peratkaatte, muokatkaatte, kääntäkäätte maata kuin karhu!”
Taidehistorioitsija Annika Waenerbergin mukaan karhu ei kuitenkaan vielä 1910-luvulla ollut vakiintunut maakunnan symboliksi, sillä Cedercreutz kirjoitti Maila Talviolle, että ”Karhu on mielestäni Satakuntamme symboli ja voisi se vastaisuudessa myöskin olla jossain täällä pystytettynä.” Toisaalta jo vuonna 1912 julkaistussa Aino Voipion sanoittamassa Satakunnan laulussa lauletaan ”Nousee Satakunnan kansa / Entisellä voimallansa karhun kämmen lyö”.
Sebük Tegin

| Sebük Tegin> Ghaznin hallitsija |
| --- | --- |
 977–997  
Seuraaja:  Mahmud Ghaznilainen
Henkilötiedot
Syntynyt: 940-luku
Kuollut: 977
Sebük Tegin eli Sabuktagin (s. 940-luku – k. 997) oli turkkilaistaustainen alun perin samanidien alaisuudessa palvellut sotilasorja, josta tuli itsenäisen ghaznavidien hallitsijasuvun perustaja.
Elämäkerta

Sebük Tegin syntyi todennäköisesti 940-luvulla ja hänen elämänsä varhaisista vaiheista tiedetään vain vähän. Sebük Tegin oli turkkilaistaustainen ja kuului mahdollisesti karlukien heimoon. Hänen kotiseutunsa olivat nykyisessä Kirgisiassa sijaitsevan Issyk Kul -järven rannikkoalueet. Myöhemmin hän toimi Alp Tegin -nimisen samanidien alaisuudessa toimineen turkkilaistaustaisen sotilasorjan sotilaspäällikkönä. Alp Tegin oli samanidien kruununperimyyteen liittyneiden kiistojen jälkeen paennut Ghazniin, jossa hän syrjäytti paikallisen hallitsijasuvun. Alp Tegin ja hänen välittömät seuraajansa tunnustivat kuitenkin samanidien yliherruuden. Sebük Tegin nousi hallitsijaksi vuonna 977 ja häntä pidetään ghaznavidien hallitsijasuvun perustajana. Alkuvuosinaan hän oli kuitenkin muodollisesti edelleen samanidien kuvernööri.
Hieman valtaantulonsa jälkeen uutta hallitsijaa uhkasi Džajapala niminen hindušah. Alivoimaisen Sebük Teginin onnistui kuitenkin torjua tämän hyökkäys Ghaznia vastaan, jonka jälkeen hän alkoi vallata alueita hindušaheilta edeten kohti Panžabia. Sebük Teginin kasvattaessa valtakuntaansa samanideille ilmestyi uusi uhka pohjoisesta. Karakhanidit olivat alkaneet levittäytyä Keski-Aasiata Syrdarjan eteläpuolelle. Samanidien armeijaa hallitsivat turkkilaistaustaiset komentajat, jotka olivat keskittyneet kiistelemään keskenään. Heikentyneet samanidiemiirit kutsuivat apuunsa Sebük Tegin, joka päätyi kuitenkin hylkäämään entiset ylempänsä. Karakhanidien hyökätessä vuonna 996 hän vaihtoi puolia ja samanidien entiset alueet jaettiin karakhanidien ja Sebük Teginin kesken. Amudarjasta tuli kahden valtakunnan raja.
Sebük Tegin kuoli vuonna 997. Kuolemaa seurasi lyhyt veljessota hänen poikiensa välillä, jonka voittajaksi osoittautui ghaznavidien sittemmin kuuluisimmaksi hallitsijaksi osoittautunut Mahmud Ghaznilainen, joka levitti edelleen valtakunnan rajoja Iraniin ja Intiaan.
Sentayehu Ejigu

| Sentayehu Ejigu |
| --- | --- |
 Sentayehu Ejigu (vasemmalla) vuonna 2009.
Henkilötiedot
Syntynyt: 28. kesäkuuta 1985 (ikä 39) Etiopia
Yleisurheilija
Pituus:  160  cm
Paino:  44 kg
Laji:  kestävyysjuoksu
Ennätykset:  1 500 metrin juoksu: 4:15,89 (2001) 3 000 metrin juoksu: 8:28,41 (2010) 5 000 metrin juoksu: 14:28,39 (2010) 10 kilometrin juoksu: 31:33 (2013) puolimaraton: 1:12:05 (2013)
Aiheesta muualla
Timanttiliiga
| Mitalit> Maa:   Etiopia.Naisten yleisurheilu.Sisäratojen MM-kilpailut  | Mitalit> Maa:   Etiopia.Naisten yleisurheilu.Sisäratojen MM-kilpailut  | Mitalit> Maa:   Etiopia.Naisten yleisurheilu.Sisäratojen MM-kilpailut  | Maa:   Etiopia> Naisten yleisurheilu. |
| --- | --- | --- | --- |
|  Pronssia | Doha 2010 | 3 000 metrin juoksu |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Pronssia | Nairobi 2010 | 5 000 metrin juoksu |  |
Sentayehu Ejigu (s. 28. kesäkuuta 1985) on etiopialainen kestävyysjuoksija. Hän saavutti vuoden 2010 sisäratojen MM-kisoista pronssia 3 000 metrin juoksusta. Ennätyksikseen Ejigu on juossut 1 500 metrillä ajan 4:15,89 vuonna 2001, 3 000 metrillä ajan 8:28,41 vuonna 2010, 5 000 metrillä ajan 14:28,39 vuonna 2010, kymmenellä kilometrillä ajan 31:33 vuonna 2013 ja puolimaratonilla ajan 1:12:05 vuonna 2013.
Ejigu saavutti Debrecenin alle 18-vuotiaiden MM-kilpailuissa 2001 pronssia 1 500 metrillä ajalla 4.17,51. Hän oli GP-finaalissa seitsemäs 3 000 metrillä 2002. Hän sijoittui maastojuoksun MM-kilpailuissa 2003 naisjuniorien sarjassa kuudenneksi ja voitti kultaa joukkuekilpailussa. Hän oli samana vuonna 5 000 metrillä seitsemäs IAAF:n yleisurheilufinaalissa ja viides Abujan Afrikan kisoissa. Hän sijoittui 2004 Ateenan olympialaisissa 5 000 metrillä kymmenenneksi ja IAAF:n yleisurheilufinaalissa 3 000 metrillä viidenneksi.
Ejigu sijoittui Moskovan MM-hallikilpailuissa 2006 neljänneksi 3 000 metrin juoksussa. Hän oli neljästoista maastojuoksun MM-kilpailuissa Lausannessa 2009. Joukkuekilpailussa Etiopia oli toinen, mutta hänen tulostaan ei laskettu mukaan joukkueen pisteisiin. Hän sijoittui samana vuonna 5 000 metrillä neljänneksi Berliinin MM-kilpailuissa ja kuudenneksi IAAF:n yleisurheilufinaalissa.
Ejigu saavutti Dohan MM-hallikilpailuissa 2010 pronssia 3 000 metrin juoksussa ajalla 8.52,08. Hän sai samana vuonna pronssia 5 000 metrillä Afrikan-mestaruuskilpailuissa Nairobissa ajalla 16.22,32. Splitin maanosien cupissa hän oli 5 000 metrillä toinen. Daegun MM-kilpailuissa 2011 hän sijoittui 5 000 metrillä neljänneksi.
Rocket Punch

| Rocket Punch |
| --- | --- |
 Rocket Punch elokuussa 2020  Vasemmalta oikealle: Juri, Sohee, Dahyun, Yeonhee, Yunkyoung ja Suyun
Tiedot
Toiminnassa:  2019–
Tyylilaji:  K-Pop
Kotipaikka:  Etelä-Korea
Jäsenet:  Juri  Yeonhee  Suyun  Yunkyoung  Sohee  Dahyun 
Levy-yhtiö:  Woollim Entertainment
Infobox OKNimi-testi OK: 
Rocket Punch (kor. 로켓펀치) on eteläkorealainen kuusihenkinen tyttöyhtye, jonka levy-yhtiönä toimii Woollim Entertainment. Yhtye debytoi 7. elokuuta 2019 Pink Punch EP:llä.
Historia > Ennen uran alkua

Juri Takahashi kuului japanilaiseen tyttöyhtyeeseen AKB48, johon hän liittyi koe-esiintymisten kautta 2011. Hänestä tuli vuonna 2012 maaliskuussa AKB48 Team 4:n jäsen. Takahashi esiintyi ensimmäisen kerran Etelä-Koreassa Mnetin ohjelmassa Produce 48 vuonna 2018. Kim Suyun ja Kim Sohee osallistuivat ohjelmaan Woollim Entertainmentin harjoittelijoina. 19. maaliskuuta 2018 Takahashi allekirjoitti sopimuksen Woollimin kanssa. Takahashi valmistui AKB48 -yhtyeestä kaksi kuukautta tämän jälkeen. 23. heinäkuuta Woollim julkisti virallisesti uuden kuusihenkisen tyttöyhtyeensä Rocket Punch, johoin kuului jäsenet Juri Takahashi, Kim Yeon-hee, Kim Su-yun, Seo Yun-kyoung, Kim So-hee ja Jeong Da-hyun.
Historia > Uran alku ja Pink Punch (2019)

Rocket Punch debytoi Pink Punch EP-levyllä 7. elokuuta 2019. Yhtyeen ensimmäisen showcase pidettiin samassa kuussa.
Historia > Red Punch ja Blue Punch (2020)

Rocket Punch julkaisi toisen EP-levynsä Red Punch 10. helmikuuta 2020. Yhtye julkaisi kolmannen EP-leyvnsä Blue Punch 4. elokuuta.
Historia > Ring Ring ja Japanin debyytti (2021)

Rocket Punch julkaisi ensimmäisen singlealbuminsa Ring Ring 17. toukokuuta 2021.Yhtye julkaisi ensimmäisen japaninkielisen EP-levynsä Bubble Up! 4. elokuuta.
Historia > Yellow Punch (2022–)

Rocket Punch julkaisi 28. helmikuuta 2022 neljännen EP:nsä Yellow Punch yhdessä sen singlen ”Chiquita” kanssa.
Jäsenet

Jäsenet:
| Esiintymisnimi | Koko nimi | Syntymäpäivä | Kansalaisuus | Rooli | Muuta |
| --- | --- | --- | --- | --- | --- |
| Juri (kor. 쥬리, jap. じゅり) | Juri Takahashi (jap. 高橋朱里, kor. 타카하시 쥬리) | 3. lokakuuta 1997 |  Japani | vokalisti | Entinen AKB48 -jäsen |
| Yeonhee (kor. 연희) | Kim Yeon-hee (kor. 김연희) | 6. joulukuuta 2000 |  Etelä-Korea | johtaja, vokalisti, tanssija, vokalisti |  |
| Suyun (kor. 수윤) | Kim Su-yun (kor. 김수윤) | 17. maaliskuuta 2001 |  Etelä-Korea | päävokalisti, tanssija |  |
| Yunkyoung (kor. 윤경) | Seo Yun-kyoung (kor. 서윤경) | 1. marraskuuta 2001 |  Etelä-Korea | räppäri, tanssija, vokalisti |  |
| Sohee (kor. 소희) | Kim So-hee (kor. 김소희) | 14. elokuuta 2003 |  Etelä-Korea | räppäri, tanssija, vokalisti |  |
| Dahyun (kor. 다현) | Jeong Da-hyun (kor. 정다현) | 29. huhtikuuta 2005 |  Etelä-Korea | vokalisti |  |
Diskografia > EP:t

Pink Punch (2019)
Red Punch (2020)
Blue Punch (2020)
Bubble Up! (2021) (japaniksi)
Yellow Punch (2022)
FLASH (2022)
Diskografia > Singlealbumit

Ring Ring (2021)
Aiheesta muualla

Rocket Punch Discogsissa. (englanniksi)